पानीपत । पानीपत में जिला परिषद के वार्ड-1 पर भाजपा के दो नेता आमने-सामने हो गए हैं। सोमवार को यहां से परिवहन एवं आवास मंत्री कृष्णलाल पंवार के बेटे सुनील की पत्नी श्वेता ने नामांकन किया। इसी वार्ड से स्थानीय भाजपा एवं आरएसएस नेता सत्यवान शेरा की पत्नी आशु ने पहले से नामांकन किया है।
सत्यवान शेरा वही नेता हैं, जो विस चुनाव में भाजपा के टिकट के दावेदार थे। इनेलो से टिकट कटने पर पंवार भाजपा में चले गए। शेरा को दरकिनार कर पंवार को टिकट दी थी। पार्टी के वरिष्ठ नेताओं के समझाने पर शेरा पार्टी में बने रहे। पंचायत चुनाव में सत्यवान शेरा ने अपनी पत्नी आशु का वार्ड-1 से नामांकन किया था। अब दोबारा तारीखें आईं तो परिवहन मंत्री की पुत्रवधु ने भी इसी वार्ड से नामांकन कर दिया। मामला पार्टी प्लेटफॉर्म तक पहुंच गया है।
वार्ड-1 से भाजपा के दो नेताओं के नामांकन भरने के पीछे कारण लालबत्ती और चेयरमैन का पद है। इस बार पानीपत में जिला परिषद चेयरमैन का पद एससी महिला के लिए रिजर्व है। जिले में वार्ड 1, 7 और 17 एससी के लिए रिजर्व हैं। जबकि केवल दो वार्ड एक और सात ही एससी महिला के रिजर्व हैं। इसलिए इन दो वार्डों से जो जीतेगा उन्हीं दो में से कोई चेयरमैन बनेगा और लाल बत्ती मिलेगी। इसलिए दोनों भाजपा नेता जिला की चौधर के लिए इस वार्ड पर जोर लगा रहे हैं।
राजीव शर्मा ने बताया कि बिजली जनस्वास्थ्य अभियांत्रिकी विभागों के प्रशासनिक सचिवों को पत्र भेजा गया है और मतदान के दिन उक्त प्रबंध करने के लिए पर्याप्त संख्या में फील्ड अधिकारियों कर्मचारियों को तैनात करने का अनुरोध किया गया है।
जिले की चौधर के लिए गलत तरीके अपना रहे मंत्री : शेरा
वार्डएक से नामांकन करने वाले उम्मीदवार आशु के पति और भाजपा नेता सत्यवान शेरा का कहना है कि मंत्री जिले की चौधर के लिए गलत तरीका अपना रहे हैं। मंत्री का गांव मतलौडा है और उनका गांव वार्ड एक में नहीं, वार्ड दो में आता है, लेकिन मंत्री जानबूझ कर गलत तरीके से अपनी पुत्रवधु का वार्ड एक से नामांकन करा रहे हैं, जिससे उन्हें पूरे जिले की चौधर मिल जाए। हमने पहले ही नामांकन कर दिया था वो अब रणनीति के तहत मेरे वार्ड में आए हैं। पार्टी की बदनामी होगी, इसलिए उन्होंने इस मुद्दे को पार्टी के सामने रखा।
एक को मनाएंगे : जिलाध्यक्ष
भाजपाजिला अध्यक्ष गजेंद्र सलूजा का कहना है कि सत्यवान शेरा ने पूरा मामला मुझे बताया है, जिसे पार्टी हाइकमान तक पहुंचाया जाएगा। केवल इस वार्ड में बल्कि, जहां भी भाजपा संबंधित दो व्यक्ति होंगे, उन्हें समझाएंगे और पार्टी की तरफ से एक प्रत्याशी मैदान में रखेंगे।
गुमथला में विधायक जसविंद्र का बेटा मैदान में
पंचायतीचुनाव इस बार दिग्गजों की प्रतिष्ठा का प्रश्न बना हुआ है। गांव गुमथलागढू से हलका विधायक जसविंद्र सिंह संधू के पुत्र गगनजोत सिंह संधू सरपंच पद के लिए मैदान में हैं। 35 वर्षीय गगनजोत इससे पहले 2005 में गांव के सरपंच रह चुके हैं। 2010 के चुनाव में एससी महिला के लिए पद आरक्षित होने के चलते लाभ कौर गांव गुमथला की सरपंच रहीं। बता दें गगनजोत सिंह संधू के पिता जसविंद्र सिंह संधू मौजूदा विधायक हैं। वे इनेलो के प्रदेश उपाध्यक्ष विधायक दल के उपनेता भी हैं। संधू सन् 1991, 1995 2000 और 2014 में चौथी बार विधायक चुने गए। इधर, विधानसभा के पूर्व डिप्टी स्पीकर अकरम खान के भाई समीन खान इस बार जिला परिषद का चुनाव लड़ रहे हैं। उन्होंने वार्ड 6 से नामांकन किया है। इससे पहले वे खिजरी गांव के सरपंच रह चुके हैं।
गांव गुढाणा : युवा पूछ रहे, आखिर क्यों दें वोट
गुढाणा में भावी सरपंचों को गांव के युवा पूछ रहे हैं कि उन्हें सरपंच क्यों बनाया जाए। गांव गुढ़ाणा में अवैध कब्जों, ग्राम सभाओं की जानकारी, शिक्षा की स्थिति में सुधार, नशा बंदी, गांव के विकास में बाधक लोगों से कैसे निपटा जाएगा समेत ऐसे 15 प्रश्न भावी सरपंचों के सामने रखे गए।
अटाली : चुनावकराने की मांग, अफसरों से मिले
अटाली गांव के संप्रदाय विशेष के लोग डीसीपी बल्लभगढ़ भूपेंद्र सिंह एसडीएम पार्थ गुप्ता से गांव में चुनाव कराए जाने को लेकर मिले। अधिकारियों ने उन्हें समझा बुझाकर भेज दिया, लेकिन वे डीसी से मिलने पहुंच गए। डीसी के मिलने पर वापस लौट गए। इनका कहना है कि वर्तमान हालात चुनाव के अनुकूल नहीं हैं।
सुनपेड : अबतक नौ नामांकन, दलित समाज से एक भी नहीं
अग्निकांडमें दो दलित बच्चों की मौत के बाद सुनपेड गांव में पंचायत चुनाव को लेकर ग्रामीणों में कोई उत्साह नहीं है। 1600 मतदाता वाले गांव में इक्का-दुक्का होर्डिंग पोस्टर नजर रहे हैं। गांव दलित राजपूत समाज दो गुटों में बंट गया। अब तक 9 नामांकन दाखिल हुए हैं। ये सभी राजपूत समाज के हैं। दलित या अन्य समाज से किसी ने नामांकन दाखिल नहीं किया है। मंगलवार को नामांकन का आखिरी दिन है। इस बार गांव की महिला आरक्षित (सामान्य वर्ग) सीट है। गांव में राजपूतों की 900 और दलितों की 325 वोट हैं, जबकि
अन्य जाति के 375 वोटर हैं।
दो विधायकों के विरोध के कारण अटकी वार्डबंदी
नगरनिगम चुनाव के लिए नई वार्डबंदी का ड्राफ्ट सोमवार को तय नहीं हो पाया। इसका कारण विस क्षेत्र की आबादी को दूसरे विस क्षेत्र के वार्ड में शामिल करना है। इन समेत 128 आपत्तियां निगम के पास आई हैं। इनमें बीजेपी के दो विधायकों की आपत्तियां भी शामिल हैं। दोनों विधायक अपने-अपने विस क्षेत्र की आबादी को अपने वार्डों में रखना चाहते हैं। इससे चुनाव अटक सकते हैं।
सुधीवास-हसनपुर वार्ड बंदीके चलते अब तीसरे चरण में होंगे चुनाव
राज्यचुनाव आयुक्त राजीव शर्मा ने सोमवार को बताया कि जिला भिवानी के बहल खंड के गांव सुधीवास पलवल जिले के हसनपुर खंड में मतदान तीसरे चरण 24 जनवरी, 2016 को कराया जाएगा। उन्होंने बताया कि सुधीवास गांव में नए सीरे से वार्डबंदी का कार्य पूरे होने की सूचना जिला उपायुक्त द्वारा दी गई है और हसनपुर खंड में ग्राम पंचायतों के आरक्षण के संबंध में पंजाब एवं हरियाणा उच्च न्यायालय में दायर याचिका पर न्यायालय द्वारा दिए गए आदेशों की अनुपालना में तीसरे चरण में चुनाव करवाने का निर्णय लिया गया है। आम चुनाव के दौरान मतदान के दिन वोटों की गिनती के समय निर्बाध बिजली आपूर्ति एवं समुचित पेयजल व्यवस्था के प्रबंध करने के निर्देश दिए गए हैं।
आगे की स्लाइड्स में देखें फोटोज
hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva awa_Deva hin_Deva hin_Deva hin_Deva hin_Deva bho_Deva hin_Deva bho_Deva mag_Deva hin_Deva bho_Deva hin_Deva hin_Deva